บอก5 วิธีสู่การเป็นเจ้านายตัวเอง
1.อย่าเสียเวลาค้นหาว่าตัวเองขาดอะไร แต่ให้ค้นหาว่าตัวเองมีอะไรมากกว่า หลายคนมองเห็นคนอื่นได้ดีแล้วคิดว่าอยากออกไปทำธุรกิจแบบนั้นบ้าง แบบนี้บ้าง แท้ที่จริงนั้นคือความคิดที่ผิดพลาดและโอกาสจะพลาดท่าก็มีสูง หลักการเป็นนายตัวเองที่ดีคือทำในสิ่งที่เรามีอยู่ ทำในสิ่งที่เราถนัด ทำในสิ่งที่เรามีพื้นฐาน อย่าไปเสียเวลากับการสร้างสิ่งใหม่ที่เราไม่คุ้นเคย 

2.ค้นหาคนที่มีชีวิตแบบที่เราอยากมี เรียกว่าเป็นการหาไอดอลในดวงใจ ซึ่งฟังดูแล้วเหมือนเป็นการย้อมใจหรือใช้ศัพท์วัยรุ่นว่าโลกสวยอะไรก็ตามที แต่พลังของการมีต้นแบบในจิตใจถือเป็นการขับเคลื่อนความรู้สึกที่ดีประการหนึ่ง แต่สิ่งสำคัญคือต้องทำให้ภาพไอดอลที่เราอยากเป็นเด่นชัด และตัวเราเองต้องมีเป้าหมายว่าต้องใช้เวลาเท่าไหร่ จะทำให้เรากล้าถามในสิ่งที่ไม่รู้ เพื่อก้าวไปให้ถึงจุดนั้นได้เร็วมากขึ้น 

3.เลิกลีลา! อยากรู้ว่าจะรอดหรือไม่รอดต้องลุยเลย…!! คำว่า กลัวล้มเหลว มักจะก้องอยู่ในหัวของคนที่คิดที่จะเริ่มทำอะไรใหม่ๆ แท้ที่จริงความไม่มั่นใจนั้นเกิดจากการดูและติดตามคนอื่นมากไป เราอาจมีตัวอย่างให้เปรียบเทียบจนทำให้ความรู้สึกเราเหมือนถูกกดทับ สิ่งที่เราต้องทำคือ ลุยและเดินหน้า! เรียนรู้ไปพร้อมกับปัญหาที่ต้องเกิดตามมา ยิ่งถ้าคุณยังเป็นมนุษย์เงินเดือนที่อยากเป็นนายตัวเองยิ่งต้องเข้ามาทำเต็มที่เพราะอย่างน้อยถ้ามันยังไม่ดีอย่างที่คิด เราก็จะได้เรียนรู้ปัญหาต่างๆและพิสูจน์ตัวเองนั่นเอง 

4.ขายความเป็นตัวตนของเราเองให้ชัดเจนที่สุด ข้อนี้แทบจะเป็นหัวใจสำคัญที่บอกเราได้ว่า การเป็นนายตัวเองของเราจะประสบความสำเร็จหรือไม่ ไม่ว่าคุณจะทำอะไรก็ตาม คุณต้องสร้างความเป็นตัวเองและป่าวประกาศให้คนได้รับรู้มากที่สุดโชคดีอย่างหนึ่งในธุรกิจยุคใหม่คือการมีอินเทอร์เนตที่ช่วยในเรื่องนี้ได้มาก สิ่งหนึ่งที่ผู้ที่ประสบความสำเร็จเคยกล่าวไว้คือ “คนเราไม่ได้ซื้อเพราะสินค้าเป็นอย่างไร เขาซื้อเพราะสินค้าชิ้นนี้หมายถึงใครต่างหาก ขายตัวเองได้ สินค้าหรือบริการของคุณก็ขายได้” 

5.อย่าคิดเอาชนะความกลัว จงสู้ทั้งๆที่กลัวนั้นแหละได้ผลดีที่สุด! ความกลัวทั้งหลายมักจะคอยออกเสียงห้ามไม่ให้เราก้าวออกมาทำตามที่ตั้งใจหลายคนพยายามเอาชนะความกลัวให้ได้ก่อนแล้วค่อยลงมือทำ คนที่ประสบความสำเร็จหลายคน ตอนเริ่มต้นอาชีพใหม่ๆ ถามว่ามีความกลัวไหม คำตอบคือมีแน่ๆ แต่ที่ยังต้องทำต่อมีคำตอบสั้นๆง่ายๆ คือ “กลัวแต่อยากทำ” นั้นหมายความว่า ถ้าเรามัวแต่หาวิธีเอาชนะความกลัวก่อนแล้วค่อยเริ่มทำ ก็ต้องหาวิธีเอาชนะความกลัวชั่วชีวิต วิธีเดียวที่เราจะเป็นนายตัวเองทั้ง ๆ ที่ความกลัวยังเต็มหัว คือ ทำทั้ง ๆ ที่กลัวและจงอย่าลืมว่าทุกคนมีความกลัว แต่อย่าให้ความกลัวมันมาอยู่เหนือเราได้อย่างถาวร
5.ความรู้ทางการเงิน